《清明偕钟宛兄展墓有感》
清代·钱芳标

往事苍凉不可论，伤心絮酒拜松门。三千里外孤儿泪，二十年来国士恩。

华表日斜巢鹤返，土花春绣石麟存。殷勤幸接连枝会，漂泊天涯有弟昆。

作者简介：江南华亭人，原名鼎瑞，字葆馚，一字宝汾，号莼。钱士贵子。康熙五年举人，授内阁中书。博闻宏览。工诗，尤精词，有名东南。举鸿博，丁内艰不赴。有《金门稿》、《湘瑟词》。